Med cifrene 22-26 tabte Mors-Thy Håndbold på hjemmebane til topholdet KIF Kolding.

1454 tilskuere var onsdag vidner til at Mors-Thy Håndbold led deres tredje nederlag i træk. Modstanderen var topholdet KIF Kolding, der efter en kæmpesejr over Skanderborg i weekenden havde momentum. Mors-Thy var bagud allerede ved pausen, og fusionsholdet fra Kolding og København slap ikke taget i nordjyderne. Pauseføringen var på 10-13, og den udbyggede de, så måltavlen ved slutfløjtet viste 22-26 til gæsterne. Mors-Thy Håndbold indtager ligaens 10. plads med 14 point. Et enkelt mere end Esbjerg-Ribe.